text: Vandringsmænd går 300 kilometer på 7 dage
  14 juli 2016 kl. 13.47
  Flere hundrede er med på årets Hærvejsvandring fra Slesvig til Viborg.
  Mens cykelrytterne kæmper sig gennem Frankrig i årets Tour de France, så er glade vandringsmænd og kvinder lige nu på vej mod målet i Viborg.
  Turen på Hærvejen går over syv dage, og torsdag er de mange vandrere nået til femte etape fra Randbøl Kirke til Nr. Snede. En tur på godt 47 kilometer.
  I 2016 er det 44. gang, at der er Hærvejsvandring, og der er sågar nogle, der har været med alle år.
  -Det er socialt, det er hygge, det er motion. Det er alt det, vi altid får at vide, vi skal gøre, siger en af deltagerne Magne Jensen fra Thisted til TV SYD.
  